હિંદુવાદી સંગઠનોને રામજન્મભૂમિ-બાબરી મસ્જિદનું આખેઆખું સંકુલ લેવું છે ને તેમાંથી એક ઈંચ જમીન એ લોકો બીજાને આપવા તૈયાર નથી. બાકી અલાહાબાદ હાઈ કોર્ટે તો તેમને ગર્ભગૃહ આપી જ દીધેલું ને? એ લોકો જ્યાં રામમંદિર ઊભું હોવાનો દાવો કરે છે એ જમીન તો હાઈ કોર્ટે તેમને આપી જ છે ને? હવે જે લોકો ગર્ભગૃહની બહાર આવેલી ત્રીજા ભાગની જમીન મુસ્લિમોને આપવા તૈયાર નથી એ લોકો કોર્ટ બહાર સમાધાન માટે કઈ શરતે તૈયાર થાય એ કહેવાની જરૂર છે ખરી? મુસ્લિમો પોતાનો હક સાવ છોડી દે તો જ એ શક્ય બને ને એ શક્ય છે ખરૂં?